title: Panganggé Kebaya Jawa
text: Panganggé Kebaya Jawa pinaka busana adat sané kaloktah ring pulo Jawa. Kebaya punika malengen panjang, taler kentah kanggén rikala upacara adat miwah parikrama formal. Busana kebaya jawa punika ketah mapiranti antuk beludru utawi kain sutera, mawarna selem, pelung, saha barak. Ring tengahné biasané nganggén kamben saha lilitan stagén ring bangkiang. Stagen punika wigunannyane mangda ngwantu mentuk awak sang sané nganggén saha naen jarik utawi kamben batik sané kangg,n mangda nénten makisid mrika-mriki. Sang sané nganggén kebaya jawa ketah sorné kajangkepin antuk nganggé jarik batik panjang sakadi kamben.  Rambut sané istri rikala nganggén kebaya jawa punika ketahnyané masanggul. Mangda prasida kacingakin ayu saha mataksu, rikala sané istri-istri masanggul taler kawewehin antuk kondé saha bunga menuh (melati) ba duurné. Sang sané istri-istri rikala mapayas nganggé kebaya jawa taler kawewehin antuk piranti subeng, kalung, bungkung, gelang, miwah sané tiosan. Wénten taler piranti tiosan sané kabakta, inggih punika kipas.